OpenLLM-France/wikimedia huggingface dataset:
# Champagne!

Champagne! és una pel·lícula de comèdia francesa dirigida per Nicolas Vanier i estrenada el 2022. S'ha doblat i subtitulat al català.

## Sinopsi

En Jean, en Patrick, la Joanna, la Romane i en Guillaume tenen cinquanta anys i són amics des de fa més de trenta anys. La seva amistat supera el temps, els matrimonis i els fills. Es troben aquesta vegada a la Xampanya, al vinyar de la Romane i la Irina, per al comiat de solter d'en Patrick, el solter més experimentat del grup. És llavors quan la Christine, la seva futura esposa, arriba inesperadament a la vinya. Ella, molt més jove que en Patrick, no sedueix gens el grup d'amics.

## Repartiment

* Elsa Zylberstein: Romane
* François-Xavier Demaison: Jean
* Stéphane De Groodt: Patrick
* Éric Elmosnino: Guillaume
* Sylvie Testud: Joanna
* Stéfi Celma: Irina
* Valérie Karsenti: Céline
* Marie-Julie Baup: Marie
* André Penvern: André
* Claire Chust: Christine
* Arièle Semenoff: Sylviane
* François Berléand: mestre de cerimònies
* Philippe Chevallier: Gilbert

## Producció

El rodatge va tenir lloc l'estiu de 2021 a la regió del Grand Est, en particular a Épernay i els seus voltants (Hautvillers). El rodatge també va tenir lloc a París.

## Referències

* ↑ Vincent Formica. «Box-office France : Jurassic World 3 tient toujours tête à Top Gun Maverick», 29 juin 2022. [Consulta: 8 juillet 2022].
* ↑ «Champagne!». Goita què fan, ara!. [Consulta: 4 agost 2023].
* ↑ «La bande-annonce du film «Champagne!» de Nicolas Vanier dévoilée». L'Union, 31-03-2022. [Consulta: 2 juin 2022].
# Comtat d'Alcudia (1663)

* Per a altres significats, vegeu «Comtat d'Alcudia (1645)».
El comtat d'Alcudia és un títol nobiliari espanyol amb Grandesa d'Espanya creat pel rei Felip IV el 15 de maig de 1663 a favor de Pablo de Contreras Fernández de Miñano. El seu nom fa referència a la localitat d'Alcudia de Guadix, a la província de Granada.

## Comtes d'Alcudia

* Pablo de Contreras Fernández de Miñano, I comte d'Alcudia
* Juan José Jerónimo de Contreras y Villavicencio, II comte d'Alcudia
* Antonio José de Contreras y González d'Andio, III comte d'Alcudia
* Juan Luis de Contreras Zapata y González d'Andia, IV comte d'Alcudia
* Pablo de Contreras y Muñoz de Gadea, V comte d'Alcudia
* Ana María de Contreras y Vargas Machuca, VI comtessa d'Alcudia
* María Josefa de Contreras y Vargas Machuca, VII comtessa d'Alcudia (marquesa de Campofuerte)
* Manuel de Aguilera y Contreras, VIII comte d'Alcudia
* José de Aguilera y Contreras, IX comte d'Alcudia
* Enrique de Aguilera y Gamboa, X comte d'Alcudia
* Manuel de Aguilera y Pérez de Herrasti, XI comte d'Alcudia
* Manuel de Aguilera y Ligués, XII comte d'Alcudia
* Gerardo de Aguilera y Ligués, XIII comte d'Alcudia
* Paloma de Sanjuanena y Fontagud, XIV comtessa d'Alcudia
* Fátima Bernaldo de Quirós y Álvarez de las Asturias Bohórques, XV comtessa d'Alcudia, IV marquesa de la Isabela.

## Vegeu també

* Marquesat de Benalúa

## Enllaços externs

* Genealogia dels comtes d'Alcudia (castellà)
* BOE 7 de gener de 2013 (castellà)
# Theogene Rudasingwa

Dr. Theogene Rudasingwa (nascut en 1960) és una figura destacada en el Congrés Nacional de Ruanda i antic Cap d'estat major del president de Ruanda Paul Kagame (2000-2004), antic secretari general del partit en el govern de Ruanda, el Front Patriòtic Ruandès (FPR), i antic ambaixador als Estats Units de 1996 a 1999. Rudasingwa ha estat en l'exili als EUA des de 2004 després d'haver caigut en desgràcia amb el president Kagame i recentment condemnat a 24 anys de presó per un tribunal de Ruanda amb acusacions que podrien haver estat motivades políticament. Rudasingwa va néixer fora de Ruanda i ha viscut la majoria de la vida fora del país.
Rudasingwa va ser un dels que va aportar proves el 2013 a Espanya en relació amb càrrecs de genocidi i crims de guerra de dirigents de l'Exèrcit Patriòtic Ruandès (EPR) i del FPR a Ruanda i a la República Democràtica del Congo entre 1994 i 2000. El propi Rudasingwa era general en aquells anys.

## Referències

* ↑ Twagilimana, Aimable. Historical Dictionary of Rwanda (en anglès). Rowman & Littlefield, 2015, p. 201. ISBN 9781442255913.
* ↑ Exiled foes live in fear of Kagame by Donna Bryson, Associated Press, in The Washington Times, 26 January 2011. Retrieved 4 January 2014. Archived here. Arxivat 2014-01-04 a Wayback Machine.
* 1 2 RNC Leader Theogene Rudasingwa Testifies Against Rwandan Paul Kagame in Spanish High Court AfroAmerica Network, 14 October 2013. Retrieved 4 January 2014. Archived here. Arxivat 2018-10-10 a Wayback Machine.
* ↑ Rwanda genocide: Kagame 'cleared of Habyarimana crash' BBC News, 10 January 2012. Retrieved 4 January 2014.

## Enllaços externs

* Theogene Rudasingwa statement on the death of President Juvenal Habyarimana of Rwanda.
# Jô Cavalcanti

Jô Cavalcanti (Recife, 28 de juny de 1982), nom amb què es coneix Maria Joselita Pereira Cavalcanti, és una comerciant, feminista, sindicalista i política brasilera, afiliada al Partit Socialisme i Llibertat. És, a més, diputada electa per l'Assemblea Legislativa de Pernambuco.
Milita al Sindicato dos Trabalhadores do Comércio Informal i és la coordinadora nacional del Moviment dels Treballadors Sense Sostre.

## Juntas Codeputadas

Elegides pel PSOL el 2018 amb 39.175 vots, les Juntas Codeputadas constitueixen la primera candidatura col·lectiva a ocupar una cadira en l'Assemblea Legislativa de Pernambuco. Són ella mateixa, la jornalista Carol Vergolino, l'estudiant de lletres Joelma Carla, la professora Kátia Cunha, l'advocada Robeyoncé Lima i la primera dona trans del nord i el nord-est del país a poder utilitzar el nou nom en la borsa de l'Ordre dels Advocats del Brasil.
Durant el mandat van ser elegides a la presidència de la Comissió de Ciutadania de l'Alepe, en el bienni 2019-2020.

## Referències

* ↑ «Juntas 50180 (PSOL) Deputada Estadual | Pernambuco | Eleições 2018». especiais.gazetadopovo.com.br. [Consulta: 30 març 2020].
* ↑ «Jô Cavalcanti: “A gente nunca viu democracia dentro das comunidades”». Carta Capital. [Consulta: 30 març 2020].
* ↑ «Perfil do Mandato Juntas no portal da Assembleia Legislativa». ALEPE. [Consulta: 30 març 2020].
* ↑ «'Juntas', cinco mulheres estreiam mandato coletivo na Assembleia Legislativa de PE». G1. [Consulta: 30 març 2020].
* ↑ «Após polêmica, Comissão de Cidadania define Juntas na presidência». ALEPE. [Consulta: 30 març 2020].
# Quadrangle Henie

El quadrangle Henie és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-58) inclou la porció de la superfície de Venus situada en latitud d'entre 50º a 75° S, i longitud entre 120º a 180° E.
Deu el seu nom al cràter Henie.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Henie, V-58
# Masoveria de Can Bonet

La Masoveria de Can Bonet és un edifici modernista de Montcada i Reixac (Vallès Occidental) inclòs a l'Inventari del Patrimoni Arquitectònic de Catalunya com a part de Can Bonet.

## Descripció

La masoveria és un edifici de planta rectangular, més alt que ample i que en la seva façana principal mostra planta baixa, pis i golfes. L'entrada pot realitzar-se des de l'exterior de la tanca, a peu de la carretera o per la façana lateral dins del límit de la tanca. Els dos accessos són portes rectangulars protegides per una teulada de tres tremujals i el superior gairebé inexistent de teules vidriades i boles de coronament decoratives. La porta de la façana lateral té la protecció amb teulada a dos vessants.
Les obertures de les finestres tenen una formulació rectangular. A la planta baixa i a la façana principal hi ha una parella de finestres- al gust "coronella"- amb l'arc amb llinda amb la part superior deprimida (sensació d'embut al revés). Al pis, continuen les finestres rectangulars, amb ampit de maó i formulació d'arc, deprimit per la disposició dels maons així com eixamplada de la llinda donant la sensació d'una cortina. A l'obertura de les golfes hi ha una finestra amb variant d'arc rebaixat i més proper a l'arc de descàrrega. La teulada és a dos vessants, d'escàs voladís acabant amb els extrems rectes. A diferents punts de la façana hi ha motius de ceràmica foradada amb funcionalitat d'aireig i ventilació.
A la part posterior de la casa hi ha un cos més baix amb funcions de garatge així com un altre cos auxiliar a continuació.
Es troba dins del mateix estil que la Torre de Can Bonet.

## Història

La Masoveria és la casa destinada al masover, pagès o no, que té cura de la finca i del conreu de les terres que en part poden ser arrendades mitjançant un contracte amb el senyor. D'altra banda, la masoveria tindrà una funcionalitat de vigilància de la finca.

## Referències

* 1 2 3 4 5 «Masoveria de Can Bonet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 novembre 2017].
# Úspenka (Astracan)

* Per a altres significats, vegeu «Úspenka».
Úspenka (en rus: Успенка) és un poble de l'óblast d'Astracan, a Rússia, segons el cens del 2010 tenia 987 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Constitució d'Ucraïna

La constitució d'Ucraïna (ucraïnès: Конституція України) és la constitució fonamental de l'estat d'Ucraïna. Aquesta constitució es va adoptar i ratificar en la cinquena sessió de la Rada (parlament) el 28 de juny de 1996. Es va adoptar amb 315 vots respecte als 450 vots possibles (300 vots era el mínim).
Les altres lleis i normes legals ucraïneses han d'estar d'acord amb la constitució. El dret d'esmenar-la és exclusiu del Parlament. L'únic òrgan capaç d'interpretar-la és el seu Tribunal Constitucional.
Altres constitucions ucraïneses van ser:
* Constitució de Pylyp Orlyk
* Constitució de la república nacional ucraïnesa
* Constitució ucraïnesa de 1919
* Constitució ucraïnesa de 1929
* Constitució ucraïnesa de 1937
* Constitució ucraïnesa de 1978

## Història de la Constitució de 1996

Fins al 8 de juny de 1995 la llei suprema d'Ucraïna era la constitució de la República socialista soviètica ucraïnesa, adoptada el 1978. El 8 de juny de 1995 el president Leonid Kutxma i el president del parlament Oleksandr Moroz van signar l'Acord Costitucional pel període previ a la nova Constitució.
L'actual constitució es va adoptar en la sessió parlamentària del 27 al 28 de juny de 1996.

## Enllaços externs

* La Constitució en el web del Parlament ucraïnès
# Kraljevica

Kraljevica és una ciutat de Croàcia que es troba al comtat de Primorje - Gorski Kotar.

## Demografia

Al cens del 2011 hi havia 4.618 habitants, distribuïts en les localitats següents:
* Bakarac - 313
* Kraljevica - 2 857
* Križišće - 85
* Mali Dol - 180
* Šmrika - 988
* Veli Dol - 195
# Corel Paint Shop Pro

El Paint Shop Pro (PSP) és un programa de la família de Corel. En la versió 12a, creada l'any 2007, es van millorar molts aspectes respecte a les anteriors. El seu rival és el Photoshop. La versió més recent és de l'any 2018.

## Característiques

Paint Shop Pro és una eina per millorar, editar, crear i organitzar les imatges. Aquest producte de Corel inclou les habituals eines de correcció, com la utilitat de corregir ulls vermells o millora automàtica de la fotografia o la del tampó de clonar.
La màquina del temps és una novetat molt destacada. Es tracta d'una funció capaç de retocar imatges fent-les semblar més antigues, fins es pot elegir l'època, (des de 1839 fins a 1960, passant per set efectes).

## Enllaços externs

* PaintShop Pro 2018 Makes Advanced Photo Editing More Accessible and Affordable Than Ever
# Hobro

Hobro és una ciutat danesa de la península de Jutlàndia, és la capital del del municipi de Mariagerfjord que forma part de la regió de Nordjylland, ambdós creats l'1 de gener del 2007 com a part d'una reforma territorial. La ciutat ocupa un terreny de turons al fons d'un fiord d'uns 35 km, el Mariager Fjord, que la comunica amb l'estret del Kattegat. A uns dos quilòmetres a l'oest de la ciutat es troben les restes de la fortificació circular de Fyrkat, datada al 981 és la més antiga de Dinamarca.
La línia de ferrocarril entre Aalborg i Randers va ser inaugurada el 1869 amb una estació a la ciutat.

## Vegeu també

* Llista de ciutats de Dinamarca
# Khaled Badra

Khaled Badra (àrab: خالد بدرة) (Kairuan, 8 d'abril de 1973) és un exfutbolista tunisià de la dècada de 2000.
Fou internacional amb la selecció de Tunisia amb la qual participà en la Copa del Món de futbol de 1998 i 2002.
Pel que fa a clubs, destacà a Genoa CFC. i Denizlispor.

## Referències

* ↑ «Tunisia make African final». BBC, 11-02-2004 [Consulta: 9 febrer 2014].
* ↑ «BBC SPORT | WORLD CUP | Squad | Khaled Badra». BBC Sport, 22-05-2002 [Consulta: 8 març 2019].
* ↑ «Khaled Badra Biography and Statistics». Sports Reference. Arxivat de l'original el 18 d'abril 2020. [Consulta: 8 juliol 2009].
* ↑ Khaled Badra a National-Football-Teams.com (anglès)
# Úskovo

Úskovo (en rus: Усково) és un poble de l'óblast de Sakhalín, a Rússia, el 2013 tenia 45 habitants. Pertany al districte municipal de Tímovskoie.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19.
# Cavaion Veronese

Cavaion Veronese és un comune (municipi) de la província de Verona, a la regió italiana del Vèneto, situat a uns 120 quilòmetres a l'oest de Venècia i a uns 20 quilòmetres al nord-oest de Verona.
A 1 de gener de 2020 la seva població era de 6.026 habitants.
Cavaion Veronese limita amb els següents municipis: Affi, Bardolino, Pastrengo, Rivoli Veronese i Sant'Ambrogio di Valpolicella.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Coreius septentrionalis

Coreius septentrionalis és una espècie de peix cipriniforme de la família dels ciprínids.

## Morfologia

* Els mascles poden assolir 24 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: riu Huanghe (la Xina).

## Referències

* 1 2 3 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Wang, S. (ed.), 1998. China red data book of endangered animals. Pisces. National Environmental Protection Agency. Endangered Species Scientific Commision. Science Press, Beijing, Xina. 247p.
* ↑ Yue, P., 1998. Gobioninae. p. 232-389. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mel·lífer capnegre

El mel·lífer capnegre (Myzomela melanocephala) és un ocell de la família dels melifàgids (Meliphagidae).

## Hàbitat i distribució

Habita els boscos de les illes de Guadalcanal, Savu i Florida, a les Salomó.

## Referències

* ↑ «Mel·lífer capnegre». Cercaterm. TERMCAT, Centre de Terminologia. Rev. 22/04/2022(català)
# Joan Maria Roig i Grau

Joan Maria Roig i Grau (Amposta, 12 d'abril de 1948) és un polític català, alcalde d'Amposta entre el 1987 i el 2007, diputat al Parlament de Catalunya en la IV, V, VI i VII legislatures, i senador per designació del Parlament de Catalunya.

## Biografia

Empresari del sector del comerç, ha estat soci d'honor de la Unió Filharmònica d'Amposta. El 1979 fou membre fundador de la Federació del Comerç d'Amposta, alhora que ingressava a Convergència Democràtica de Catalunya.
Ha estat regidor (1983-1987), diputat provincial de la diputació de Tarragona (1983-1988) i alcalde d'Amposta per CiU de 1987 a 2007, president del Consell Comarcal del Montsià el 1987-1995 i vicepresident (1999-2001) i president (2001-2007) de l'Associació Catalana de Municipis i Comarques.
També ha estat diputat al Parlament de Catalunya per la província de Tarragona a les eleccions de 1992, 1995 1999 i 2003. Ha estat secretari de la Comissió d'Estudi del Pla Hidrològic de les Conques Internes de Catalunya (1994).
També ha estat senador per designació de la Comunitat Autònoma de 1995 a 2001 i de 2011 a 2012.

## Referències

* ↑ «Alcaldes d'Amposta». Arxivat de l'original el 2015-06-23. [Consulta: 22 juny 2015].
* ↑ Diputats del Parlament de Catalunya en la IV Legislatura p. 163

## Enllaços externs

* Fitxa del Senat
* Fitxa del Senat (text)
# Colportor

Un colpotor és algú que ven o distribueix llibres, especialment Bíblies i una altra literatura religiosa, anant casa per casa. La paraula deriva del francés (comporteur, portar, conduir) i té el seu origen en la forma en què el venedor o distribuïdor de Bíblies portava penjada del coll la seva preciosa càrrega.
Pel que sembla, van ser els valdesos, a França, els primers a prendre la iniciativa de sortir per les valls i ciutats portant «la llum que resplendeix en les tenebres,» com resa el lema adoptat que apareix en l'escut que fins avui els identifica. La tasca del colportor reapareix amb l'organització de la Societat Bíblica Britànica i Estrangera (SBBE), que s'origina a Londres, a fi de donar la Bíblia al món «sense notes ni comentaris.»
En 1816 es va fundar la Societat Bíblica Americana amb la mateixa fi. Els primers colportors d'aquestes societats van arribar a Amèrica Llatina el 1809. Segons un informe de la SBBE de 1878, els colportors «són homes que, si s'ha de jutjar pels seus informes, han provat i vist que el Senyor és misericordiós, i que s'ocupen de la circulació de la Bíblia, amb la ferma convicció que d'aquest treball flueix un corrent sant per a la neteja i sanitat de les nacions, que Déu beneeix per al bé de moltes ànimes. El zel i la fidelitat amb què han treballat i suportat les proves que han trobat, i els insults que no poques vegades han hagut de suportar, mereixen tot elogi. No és exagerat dir, que no van estimar la seva vida preciosa per a ells.»

## Colportors destacats

George Borrow, a través del seu llibre, The Bible in Spain, or the Journey, Adventures, and Imprisonment of an Englishman in an Attempt to Circulate the Scriptures in the Peninsula (Londres, 1843), traduït com La Bíblia a Espanya per Manuel Azaña, és un relat pintoresc dels seus viatges i aventures com a colportor de bíblies protestants a Espanya entre els anys 1835 i 1840, en l'època de la primera guerra carlina. El llibre és excel·lent, un dels millors llibres de viatges publicats en anglès, i es troba escrit amb fi estil; va contribuir a promoure la imatge medievatlizada d'Espanya a l'Europa del Romanticisme (Prosper Merimée va escriure Carmen inspirat en un personatge d'aquest llibre que acabava de llegir, que va servir per a construir la figura de don José). Es llegeix en realitat com una novel·la o llibre d'aventures.

## Referències

* ↑ «Sobre nosaltres - Societat Bíblica Americana» (en anglès). [Consulta: 22 febrer 2021].
# Cotorra guaruba

La cotorra guarouba (Guaruba guarouba) és una espècie d'ocell de la família dels psitàcids i única espècie del gènere Guaruba. Habita la selva humida del nord-est del Brasil.
# Kaka

«Kaka» té aquests significats:
* Kaká (1982, Brasília), futbolista brasiler
* Kaka (Arizona), població al Comtat de Maricopa (Arizona, EUA)
* Kaka (ocell) (Nestor meridionalis), ocell de la família dels estrigòpids que habita a Nova Zelanda
* Kaka (Sudan del Sud), població reclamada pel Sudan i el Sudan del Sud
# BQ de l'Octant

BQ de l'Octant (BQ Octantis) és una variable irregular de llarg període a la constel·lació de l'Octant. És una gegant vermella amb una magnitud aparent de 6.82.

## Referències

* ↑ «A General Catalog of S Stars, second edition». Warner and Swasey Observatory report, 1984, pàg. 1–49.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ «V* BQ Oct -- S Star» (en anglès). SIMBAD (Centre de Dades astronòmiques d'Estrasburg). [Consulta: 10 desembre 2020].
* ↑ ; Durlevich, O. V. «VizieR Online Data Catalog: General Catalogue of Variable Stars (Samus+ 2007-2013)». VizieR On-line Data Catalog: B/gcvs. Originally published in: 2009yCat....102025S, 1, 2009. Bibcode: 2009yCat....102025S.
# HyperCard

HyperCard és una aplicació creada per Bill Atkinson per Apple Computer, Inc., i va ser un dels primers sistemes hipermèdia amb èxit anteriors a la World Wide Web. Combina les capacitats de base de dades amb una interfície gràfica, flexible, modificable per l'usuari. HyperCard també compta amb HyperTalk, escrit per Dan Winkler, un llenguatge de programació per a la manipulació de dades i de la interfície d'usuari. Alguns usuaris de HyperCard l'empraven com un sistema de programació per desenvolupament ràpid d'aplicacions i bases de dades.
HyperCard va ser llançat originalment el 1987 per 49,95 $, i va ser inclòs amb tots els Mac nous venuts a l'època. Va ser retirat del mercat el març de 2004, encara que per llavors no s'havia actualitzat des de fa molts anys. HyperCard corre nativament només en versions de Mac OS 9 o anteriors, però encara es pot utilitzar en el mode Classic de Mac OS X a màquines basades en PowerPC (G5 i anteriors). L'últim entorn natiu d'autoria funcional d'HyperCard és el mode clàssic en Mac OS X 10.4 (Tiger) en equips basats en PowerPC (encara que es poden executar en màquines modernes amb processadors Intel a través d'una capa d'emulació com SheepShaver).

## Referències

* ↑ HyperCard: Rumors or Reality (anglès)
* ↑ Josh Fruhlinger. «Nine Technologies Ahead of Their Time» (en anglès). PCWorld, 25-11-2009. [Consulta: 4 maig 2010].
* ↑ Matt Neuburg. «SheepShaver Brings Classic Mac OS to Snow Leopard» (en anglès), 23-10-2009. [Consulta: 6 maig 2010].

## Vegeu també

* HyperTalk
* Revolution

## Enllaços externs

* Teach Yourself HyperCard (anglès)
* Hypercard Manual PDF (anglès)
# Kondàkovo

Kondàkovo (en rus: Кондаково) és un poble de l'óblast de Vladímir, a Rússia, segons el cens del 2010 tenia 160 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.